Безнең мәктәптә татар теле дәресләреннән кала башкорт теле дәресләре мәҗбүри иде. Һәм телне гаиләдә ишетеп торганга күрә, миңа башкорт теле дәресләрендә җинелрәк булды. Хәзер миңа татар телен белгәнгә күрә башкорт сөйләмен кабул итү җиңелрәк. Чөнки яңгырашлары бик охшаш. Мәсәлән, мин күптән түгел генә генә курай ясау турында бик кызык видео таптым. Ул тулысынча башкортча булды. Мин аны тулысынча аңладым дип уйлыйм. Чөнки татар һәм башкорт сүзләренең яңгырашы бик охшаш. Мин кайчакта Ана теле платформасында татарча сүзләрне башкорт язуы белән яздым. Алар анда кызыл төс белән билгеләнә һәм мин аннары төзәтәм. Минем очракта татарча һәм башкортча белемнәрем бер-берсен тулыландыра. Чөнки миңа кайдадыр татар телен белү җиңелрәк, кайдадыр башкорт телен. Мин башкорт телен беләм дип әйтә алмыйм, мин башкортча укый алам, аны аңлый алам, ләкин татарча сөйләшергә ияләнгәнмен. Башкорт авазлары минем өчен авыррак. Чөнки без мәктәптә башкорт телен өстән-өстән генә өйрәндек. Мин башкорт телен, әйтелешен гомумән аңлыйм, ләкин башкортча сөйләшмим.
В школе, помимо татарского, у нас еще были обязательные уроки башкирского. И благодаря тому, что я слышала язык в семье, мне было легче на уроках башкироского тогда. Сейчас мне легче воспринимать башкирскую речь, зная татарский язык, потому что звучание очень похожее. Например, недавно я нашла очень интересное видео про изготовление курая, оно было полностью на башкирском языке. Я думаю, что я его полностью поняла, потому что звучание башкирских и татарских слов очень похожее. <...> Знание башкирского и татарского языка взаимодополняют друг друга в моём случае, потому что где-то мне легче со знанием башкирского, где-то со знанием татарского. Не могу сказать, что я знаю башкирский, я могу на нем читать, понимать, но говорить мне привычнее на татарском языке. С башкирскими звуками мне сложно. <...> У меня есть общее понимание, как строится башкирский язык, башкирское произношение, но я на нем не говорю вообще.